ระเบียบสำนักงานสถิติแห่งชาติระเบียบสำนักงานสถิติแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ.๒๕๔๙ โดยเป็นการสมควรแก้ไขปรับปรุงระเบียบสำนักงานสถิติแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๒ ให้เหมาะสมและสอดคล้องกับพระราชบัญญัติระเบียบบริหารราชการแผ่นดิน (ฉบับที่๕) พ.ศ. ๒๕๔๕ และตามกฎกระทรวงการแบ่งส่วนราชการ สำนักงานสถิติแห่งชาติ กระทรวงเทคโนโลยีสารสนเทศและการสื่อสารพ.ศ. ๒๕๔๕ ลงวันที่ ๙ ตุลาคมพ.ศ. ๒๕๔๕ ซึ่งมีการแบ่งส่วนราชการสำนักงานสถิติแห่งชาติใหม่ดังนั้น เพื่อให้การจัดให้มีข้อมูลข่าวสารของราชการไว้ให้ประชาชนเข้าตรวจดูตามที่พระราชบัญญัติข้อมูลข่าวสารของราชการพ.ศ. ๒๕๔๐ กำหนด และการกำหนดระเบียบปฏิบัติเพื่อรักษาความเป็นระเบียบเรียบร้อยในการให้ประชาชนเข้าตรวจดูข้อมูลข่าวสารตามประกาศคณะกรรมการข้อมูลข่าวสารของราชการเรื่อง หลักเกณฑ์และวิธีการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ ในข้อ ๔ สำนักงานสถิติแห่งชาติ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานสถิติแห่งชาติว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบสำนักงานสถิติแห่งชาติ ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๒ข้อ ๔ บรรดาระเบียบ ข้อบังคับ และคำสั่งอื่นใดของสำนักงานสถิติแห่งชาติในส่วนที่เกี่ยวข้องกับการจัดให้มีข้อมูลข่าวสารไว้ให้ประชาชนตรวจดูซึ่งกำหนดไว้ก่อนระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อความในวรรคแรกไม่กระทบถึงข้อมูลข่าวสารของราชการที่มีกฎหมายเฉพาะกำหนดให้มีการเผยแพร่หรือเปิดเผยด้วยวิธีการอื่นข้อ ๕ ระเบียบนี้ให้ใช้บังคับแก่ข้าราชการ พนักงานราชการลูกจ้าง ผู้มาช่วยปฏิบัติราชการของสำนักงานสถิติแห่งชาติ และบุคคลใดๆ ผู้เข้าตรวจดูหรือขอข้อมูลข่าวสารที่อยู่ในความครอบครองหรือควบคุมดูแลของสำนักงานสถิติแห่งชาติข้อ ๖ ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใดๆ ไม่ว่าการสื่อความหมายนั้นจะทำได้โดยสภาพของสิ่งนั้นหรือโดยผ่านวิธีการใดๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาด ภาพถ่ายฟิล์ม การบันทึกภาพหรือเสียง การบันทึกโดยเครื่องคอมพิวเตอร์ หรือวิธีอื่นใดที่ทำให้สิ่งที่บันทึกไว้ปรากฏได้ที่อยู่ในความครอบครองหรือควบคุมดูแลของสำนักงานสถิติแห่งชาติไม่ว่าจะเป็นข้อมูลข่าวสารเกี่ยวกับการดำเนินงานของสำนักงานสถิติแห่งชาติ หรือข้อมูลข่าวสารเกี่ยวกับเอกชนหน่วยงานของรัฐหมายความว่า ราชการส่วนกลาง ราชการส่วนภูมิภาค ราชการส่วนท้องถิ่นรัฐวิสาหกิจ และหน่วยงานอื่นตามกฎหมายว่าด้วยข้อมูลข่าวสารของราชการข้อ ๗ ให้เลขาธิการสถิติแห่งชาติรักษาการตามระเบียบนี้และให้มีอำนาจในการใช้ดุลพินิจให้ความเห็นชอบหรือคัดค้านมติของคณะกรรมการบริหารข้อมูลข่าวสารของราชการในสำนักงานสถิติแห่งชาติในเรื่องการตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ ให้เลขาธิการสถิติแห่งชาติมีอำนาจวินิจฉัยสั่งการตามที่เห็นสมควรหมวด๑คณะกรรมการ ข้อ ๘ ให้มี คณะกรรมการบริหารข้อมูลข่าวสารของราชการในสำนักงานสถิติแห่งชาติ เรียกโดยย่อว่า กข.สสช.ประกอบด้วยรองเลขาธิการสถิติแห่งชาติ ซึ่งเลขาธิการสถิติแห่งชาติมอบหมาย เป็นประธานกรรมการ ผู้อำนวยการศูนย์ สำนัก กอง ซึ่งเลขาธิการสถิติแห่งชาติมอบหมายเป็นรองประธานกรรมการผู้อำนวยการศูนย์ ผู้อำนวยการสำนัก เลขานุการกรม ผู้อำนวยการกองหัวหน้ากลุ่มงานพัฒนาระบบบริหาร หัวหน้าฝ่ายการเจ้าหน้าที่ ผู้แทนสถิติจังหวัดภาคกลางภาคเหนือ ภาคตะวันออกเฉียงเหนือ และภาคใต้ ซึ่งเลขาธิการสถิติแห่งชาติมอบหมาย เป็นกรรมการให้ผู้อำนวยการสำนักสถิติพยากรณ์ เป็นกรรมการและเลขานุการหัวหน้ากลุ่มบริการ และเผยแพร่ข้อมูล และนักสถิติ ๖ว ๑ นาย เป็นกรรมการและผู้ช่วยเลขานุการข้อ ๙ ให้ กข.สสช. มีอำนาจหน้าที่ดังต่อไปนี้(๑) พิจารณาวางระเบียบ กฎเกณฑ์เกี่ยวกับการบริหารข้อมูลข่าวสารของราชการในสำนักงานสถิติแห่งชาติ(๒)พิจารณาและจัดประเภทข้อมูลข่าวสารของสำนักงานสถิติแห่งชาติ ให้เป็นไปตามหลักเกณฑ์ของพระราชบัญญัติข้อมูลข่าวสารของราชการฯ(๓) วินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบว่าด้วยการจัดให้มีข้อมูลข่าวสารของราชการไว้ให้ประชาชนเข้ามาตรวจดู(๔) เรียกบุคคลใดในสำนักงานสถิติแห่งชาติ หรือข้อมูลใดๆหรือเอกสารใดๆ มาเพื่อให้ถ้อยคำหรือเป็นหลักฐานเพื่อประกอบการพิจารณาของคณะกรรมการ(๕) แต่งตั้งคณะอนุกรรมการหรือคณะทำงานเพื่อปฏิบัติเฉพาะเรื่อง(๖) ตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๐ การประชุม กข.สสช. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้รองประธานกรรมการทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ ให้นำความในข้อ ๑๐ มาใช้บังคับกับการประชุมของคณะอนุกรรมการและคณะทำงานที่กข.สสช.แต่งตั้งโดยอนุโลมข้อ ๑๒ มติของ กข.สสช. ให้เป็นที่สุด เว้นแต่มีเหตุอันสมควรให้กองเจ้าของเรื่องมีสิทธิเสนอความเห็นแย้งมติของ กข.สสช. ให้เลขาธิการสถิติแห่งชาติเป็นผู้วินิจฉัยชี้ขาดต่อไปหมวด๒การจัดระบบข้อมูลข่าวสารของราชการ ข้อ ๑๓ ให้หน่วยงานในสำนักงานสถิติแห่งชาติ จัดระบบประเภท และดรรชนีข้อมูลข่าวสารของราชการที่ต้องเปิดเผยที่อยู่ในความรับผิดชอบ ส่งให้เลขานุการกข.สสช. เพื่อรวบรวมและจัดระบบข้อมูลนั้นไว้ เพื่อนำพิมพ์ลงในราชกิจจานุเบกษา และให้ประชาชนเข้าตรวจดูได้ในกรณีที่มีเหตุอันควรสงสัยว่า ข้อมูลข่าวสารของราชการใดควรจะนำพิมพ์ลงในราชกิจจานุเบกษาหรือจัดไว้ให้ประชาชนเข้าตรวจดู ให้เสนอ กข.สสช. วินิจฉัยตามอำนาจหน้าที่ต่อไปข้อ ๑๔ ในการดำเนินการตามข้อ ๑๓ ให้หน่วยงานในสำนักงานสถิติแห่งชาติจัดให้มีเจ้าหน้าที่เพื่อควบคุมดูแลตรวจสอบ ติดตาม และประสานงานในการดำเนินการดังกล่าวให้เป็นไปด้วยความเรียบร้อยหมวด๓การขอข้อมูลข่าวสารของราชการและการขออนุญาต ข้อ ๑๕ การเข้าตรวจดู ศึกษาค้นคว้า หรือขอสำเนาข้อมูลข่าวสารของราชการและการขออนุญาตให้เป็นไปตามหลักเกณฑ์ที่กข.สสช. กำหนดผู้ขอตรวจดูข้อมูลข่าวสารของราชการสามารถร้องขอสำเนาเอกสารหรือสำเนาเอกสารที่มีคำรับรองถูกต้องได้โดยเสียค่าธรรมเนียมตามประกาศคณะกรรมการข้อมูลข่าวสารของราชการ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการขอข้อมูลข่าวสารของราชการ ให้ดำเนินการตามที่ระบุไว้ในข้อ๒๙ โดยให้เสนอผ่านข้าราชการตั้งแต่ระดับ ๖ ขึ้นไป ซึ่งได้รับมอบหมายจาก กข.สสช. พิจารณาอนุญาตข้อ ๑๖ ประชาชนสามารถขอตรวจดูข้อมูลข่าวสารของราชการได้โดยยื่นคำร้องตามแบบพิมพ์ที่สำนักงานสถิติแห่งชาติกำหนด ณ สถานที่ และในวัน เวลา ตามที่ระบุไว้ในข้อ๓๐ โดยระบุข้อมูลข่าวสารของราชการที่ต้องการในลักษณะที่บุคคลทั่วไปเข้าใจได้ตามสมควรว่าเป็นข้อมูลข่าวสารใดข้อ ๑๗ สำนักงานสถิติแห่งชาติ ต้องจัดหาข้อมูลข่าวสารให้แก่ผู้ขอตรวจดูหรือแจ้งปฏิเสธการให้ข้อมูลข่าวสารนั้นแก่ผู้ขอเข้าตรวจดูโดยเร็วข้อ ๑๘ ข้อมูลข่าวสารของราชการ ถึงแม้จะอยู่ในความควบคุมดูแลของหน่วยงานส่วนกลางหรือส่วนสาขาของหน่วยงานแห่งนั้นหรือจะอยู่ในความควบคุมดูแลของหน่วยงานของรัฐแห่งอื่นก็ตามผู้ที่ได้รับมอบหมายในการให้ข้อมูลข่าวสารต้องให้คำแนะนำแก่ผู้ยื่นคำขอให้ไปยื่นคำขอต่อหน่วยงานของรัฐที่ควบคุมดูแลข้อมูลข่าวสารนั้นโดยเร็วข้อ ๑๙ ให้หัวหน้าหน่วยงานอื่นๆ ที่เกี่ยวข้อง หรือผู้ที่ได้รับมอบหมายจากกข.สสข. เป็นผู้พิจารณาจัดหา อนุมัติ หรือปฏิเสธการให้ข้อมูลข่าวสารของราชการในหมวดนี้พร้อมทั้งชี้แจงเหตุผลประกอบการปฏิเสธอย่างชัดแจ้งด้วยข้อ ๒๐ สำนักงานสถิติแห่งชาติ อาจปฏิเสธไม่จัดหาข้อมูลข่าวสารของราชการให้แก่บุคคลที่ขอครั้งละเป็นจำนวนมากหรือบ่อยครั้งโดยไม่มีเหตุผลอันสมควรข้อ ๒๑ ผู้ขอตรวจดูข้อมูลข่าวสารของราชการต้องตรวจดูข้อมูลข่าวสารของราชการด้วยความระมัดระวังมิให้เอกสารข้อมูลของราชการชำรุดเสียหายหากเกิดความเสียหายขึ้นผู้ขอตรวจดูจะต้องรับผิดชอบในความเสียหายดังกล่าวข้อ ๒๒ เมื่อเสร็จสิ้นการตรวจดูข้อมูลข่าวสารแล้ว ผู้ขอตรวจดูข้อมูลข่าวสารต้องส่งคืนข้อมูลของราชการให้แก่เจ้าหน้าที่ผู้ให้ข้อมูลพร้อมทั้งลงลายมือชื่อกำกับการส่งมอบข้อมูลข่าวสารคืนให้แก่เจ้าหน้าที่ตามแบบพิมพ์ที่สำนักงานสถิติแห่งชาติกำหนดข้อ ๒๓ ข้อมูลข่าวสารของราชการใด หากมีกฎหมาย มติคณะรัฐมนตรีหรือระเบียบที่ออกตามกฎหมาย หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษ การขอข้อมูลข่าวสารของราชการและการอนุญาตจะต้องปฏิบัติตามกฎหมายมติคณะรัฐมนตรี หรือระเบียบนั้นข้อ ๒๔ ผู้ยื่นคำขอข้อมูลข่าวสารของราชการ อาจร้องขอให้ทบทวนคำสั่งปฏิเสธให้ข้อมูลข่าวสารของราชการหรือคำสั่งที่แจ้งว่าไม่มีข้อมูลข่าวสารของราชการตามที่ต้องการต่อ กข.สสช. ภายใน ๑๕วัน นับแต่ได้รับคำสั่งปฏิเสธดังกล่าวกข.สสช. ต้องพิจารณาทบทวนคำร้องขอตามวรรคแรกให้เสร็จสิ้นภายใน๓๐ วัน นับแต่วันได้รับคำร้องขอนั้นหมวด๔การบริหารจัดการข้อมูลข่าวสารของราชการ ข้อ ๒๕ ให้สำนักสถิติพยากรณ์ มีหน้าที่บริหารจัดการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่ ขาย จำหน่าย จ่ายแจก รวมทั้งจัดทำสำเนาข้อมูลข่าวสารของราชการด้วยการบริหารจัดการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์ที่ กข.สสช. กำหนดข้อ ๒๖ การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่ กข.สสช. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่ง ให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓ ขึ้นไปเป็นผู้รับรอง โดยลงรายมือชื่อ พร้อมทั้งชื่อตัว ชื่อสกุล และตำแหน่งตลอดจนวันเดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๒๗ การจัดการรายได้จากการขายหรือจำหน่ายข้อมูลข่าวสารของราชการตามข้อ๒๕ และค่าธรรมเนียมตามข้อ ๒๖ ให้ปฏิบัติตามข้อกำหนดในระเบียบราชการข้อ ๒๘ การบริการส่งข้อมูลข่าวสารของราชการทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่น จำนวนข้อมูลข่าวสารของราชการระยะเวลา และค่าใช้จ่ายในการส่ง ทั้งนี้ ให้ผู้อำนวยการสำนักสถิติพยากรณ์ หรือผู้อำนวยการศูนย์/สำนัก/กองเจ้าของเรื่องเป็นผู้พิจารณาอนุญาตข้อ ๒๙ การบริการข้อมูลข่าวสารของราชการให้ดำเนินการให้แล้วเสร็จโดยเร็วทั้งนี้ ให้ถือตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ และระเบียบสำนักงานสถิติแห่งชาติ เรื่อง การกำหนดระยะเวลาแล้วเสร็จของงานพ.ศ. ๒๕๔๘หมวด๕สถานที่บริการข้อมูลข่าวสารของราชการ ข้อ ๓๐ ให้สำนักสถิติพยากรณ์ กลุ่มบริการและเผยแพร่ข้อมูลเป็นสถานที่ติดต่อเพื่อขอรับข้อมูลข่าวสารทั่วไปและแนะนำในการให้บริการข้อมูลข่าวสารที่อยู่ในความรับผิดชอบตลอดจนควบคุมดูแลข้อมูลข่าวสารที่อยู่ในความรับผิดชอบให้เป็นไปตามระเบียบนี้ประกาศณ วันที่ ๑๐ มีนาคม พ.ศ. ๒๕๔๙สือล้ออุทัยเลขาธิการสถิติแห่งชาตินันทนา/ผู้จัดทำ๒๑ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๕๒ ง/หน้า ๔๐/๑๒ เมษายน ๒๕๔๙